B-S 2 Mulda

Bunker B-S 2 Mulda je nepoužívaný bunker česko-slovenského opevnenia Petržalky postavený pri Bratislave v roku 1936. Bol postavený firmou Ing. Rudolfa Friča. Jeho výzbroj tvorili dva ťažké guľomety. Bunker B-S 2 Mulda má dve podlažia, na hornom podlaží sa nachádzali strieľne, toalety, naftový agregát, sklad, čerpadlo na vodu a vzduchotechnika s dvoma filtračnými zariadeniami. Na spodnom poschodí boli sklady na muníciu, sklad potravín a ubytovacia izba pre vojakov. Bunker nemal schody, na prechod medzi poschodiami slúžil rebrík zapustený do steny. Bunker ale mal vlastnú studňu. Posádku tvorilo 21 vojakov. V minulosti tu z iniciatívy dobrovoľníkov vzniklo múzeum pojednávajúce o studenej vojne a pohraničnej stráži. Múzeum zaniklo po povodniach v roku 2013. Referencie Pozri aj Zoznam petržalských bunkrov Iné projekty Commons ponúka multimediálne súbory na tému B-S 2 Mulda